open-index/open-wikipedia-markdown huggingface dataset:
Chemický potenciál

**Chemický potenciál** je termodynamická veličina charakterizujúca voľnú (Gibbsovú) energiu jedného mólu zložky v roztoku, ide teda o tzv. parciálnu molárnu veličinu. Chemické potenciály rovnako ako aj iné parciálne molárne veličiny sú funkciou tlaku, teploty a zloženia roztoku, teda môžu mať iné hodnoty ako jeden mól čistej zložky. *Ako názorný príklad parciálnych veličín možno uviesť molárny objem, tj. objem jedného molu látky. Napr. čistá voda ma tento objem 18 cm<sup>3</sup>. Ak jeden mól vody pridáme do veľmi veľkého množstva vodného roztoku inej látky (takže sa koncentrácia praktický nezmení) a odmeriame prírastok objemu zistíme, že tento nemusí byť 18 ale trebárs 16 alebo 22cm<sup>3</sup>. Takto nameraná veličina sa volá parciálny molárny objem vody (za danej teploty, tlaku a zloženia roztoku).* Podobný vzťah ako v tomto príklade je aj medzi Gibbsovou energiou jedného mólu čistej zložky a jej chemickým potenciálom v roztoku.

## Matematická definícia
Chemický potenciál je parciálna molárna voľná entalpia čo možno matematicky zapísať:

:\mu_i=\left(\frac{\partial G}{\partial n_i}\right)_{T,p,n_{j\neq i}}

Kde:
:G - voľná entalpia roztoku [J]
:n_i - počet molov zložky *i* [mol]

Kategória:Termodynamika
Kategória:Fyzikálne veličiny
Estónske euromince

**Estónske euromince** sú euromince s estónskym národným motívom. Sú v obehu od 1. januára 2011, kedy Estónsko prešlo z koruny na euro. Estónsko je členom EÚ od 1. mája 2004 a tiež je členom Európskej menovej únie. Do systému ERM II vstúpilo 28. júna 2004.

Výmenný kurz koruny k euru bol stanovený na 15,6466&nbsp;korún za euro.

Estónsko bolo prvé z nových členov EÚ, ktoré sa rozhodli prijať euro a prvé aj odhalilo vzhľad euromincí. Vzhľad bol vybraný v súťaži vyhlásenej v júni 2004 a do 19. októbra prijali 134 návrhov. Komisia vybrala 10 najlepších motívov, z ktorých Estónci mali možnosť telefonicky hlasovať jeden týždeň.  

Súťaže sa zúčastnilo 45 453 občanov. 27,46 % z nich si vybralo motív číslo 4, kde na všetkých minciach je zobrazený rovnaký motív - mapa Estónska a pod ňou nápis „Eesti“ (estónsky Estónsko). Motív je obklopený 12 hviezdami symbolizujúce EÚ a na motíve sa nachádza rok, kedy mali mince prísť do obehu.  

Prvé estónske mince s rokom 2011 boli razené v polovici roka 2010 vo Fínsku. V roku 2012 sa Estónske mince razili v Holandsku, v roku 2015 a 2018 v Litovskej mincovni a v rokoch 2016 – 2017 sa mince razili opäť vo Fínsku. V rokoch 2013 – 2014 neboli razené mince do obehu. 

## Vzhľad estónskych euromincí

## Emisný náklad obehových euromincí

## Dvojeurové pamätné mince
* 2012 – Desať rokov eurových bankoviek a mincí
* 2015 – 30. výročie vzniku vlajky Európskej únie
* 2016 – 100. výročie narodenia šachového hráča Paula Keresa
* 2017 – Cesta Estónska k nezávislosti
* 2018 – 100. výročie vzniku pobaltského štátu - Estónska
* 2018 – 100. výročie Estónskej republiky
* 2019 – 50. výročie založenia Festivalu Estónskych piesní
* 2019 – 100. výročie založenia Estónskej Národnej Univerzity v Tartu
* 2020 – 200. výročie objavenia Antarktídy
* 2020 – 100. výročie podpísania Tartských zmlúv
* 2021 – Ugrofínske národy 
* 2021 – Vlk, Estónske národné zviera
* 2022 – 150. výročie Estónskej literárnej spoločnosti
* 2022 – Ukrajina a Sloboda

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 7-eurové pamätné mince

Materiál: striebro 92,5 %; Priemer mince: ; Hmotnosť: 28,28 g 

### 8-eurové pamätné mince

Materiál: striebro 92,5 %; Priemer mince: ; Hmotnosť: 28,28 g 

### 10-eurové pamätné mince

Typ A: Materiál: striebro 92,5 %; Priemer mince: ; Hmotnosť: 28,28 g 

Typ B: Materiál: striebro 99,9 %; Priemer mince: ; Hmotnosť: 28,8 g 

### 12-eurové pamätné mince

Materiál: striebro 99,9 %; Priemer mince: ; Hmotnosť: 28,28 g 

### 15-eurové pamätné mince

Materiál: striebro ?; Priemer mince: ; Hmotnosť: ? g 

### 20-eurové pamätné mince

Materiál: bimetalická 99,9 %; Jadro: zlato 99,9 %; Kruh: striebro 99,9 %  Priemer mince: ; Hmotnosť: 14,6 g 

### 25-eurové pamätné mince

Materiál: zlato 99,9 %; Priemer mince: ; Hmotnosť: 3,11 g 

### 100-eurové pamätné mince

Materiál: zlato 99,9 %; Priemer mince: ; Hmotnosť: 5,65 g 

## Referencie


Kategória:Ekonomika v Estónsku
Kategória:Euromince podľa krajín
Záporožie

**Záporožie** (; ) je priemyselné mesto, ktoré leží na juhovýchode Ukrajiny na rieke Dneper. S počtom 780 000 obyvateľov je 6. najväčšie mesto na Ukrajine a administratívne stredisko Záporožskej oblasti. Má rozlohu , ale mestský úrad chce pripojiť dva vedľajšie rajóny, a týmto spôsobom zväčšiť rozlohu, ale aj počet obyvateľov.

Predpokladá sa, že v najbližšej dobe sa bude Záporožie rozvíjať aj juhozápadným smerom v okolí mostov, ktoré sú v súčasnosti vo výstavbe.

Sídli tu aj Východoukrajinský slovenský národnostný a kultúrny spolok.

Do roku 1921 sa mesto volalo *Alexandrovsk* (po rusky: Александровск, po ukrajinsky: Олександрівськ) podľa ruského veliteľa, princa Alexandra Golicyna. Dnešný názov dostalo mesto podľa rýchleho toku pri ostrove Chortycia.

V okolí mesta, v dedine Voznesenka, bol objavený náhrobok bulharského chána Asparucha. Okrem toho v Záporoží a v oblasti bývajú Tavrijskí Bulhari. Nachádza sa pri Kachovskej vodnej nádrži.

## Partnerské mestá
*  Belfort, Francúzsko
*  Lahti, Fínsko
*  Linz, Rakúsko
*  Oberhausen, Nemecko

## Iné projekty
 


Kategória:Mestá na Ukrajine
Kategória:Geografia Záporožskej oblasti
Plánovanie podnikových zdrojov

**Plánovanie podnikových zdrojov** alebo **enterprise resource planning** (ERP) je vnútropodnikový softvérový informačný systém používaný na správu a koordináciu všetkých zdrojov, pracovísk a funkcií biznis sféry prostredníctvom zdieľaných dátových úložísk.

## Stavba ERP
ERP systém pozostáva z modulových softvérových a hardvérových jednotiek, ktoré komunikujú na lokálnej sieti (LAN). Modulový princíp dovoľuje podniku pridať alebo rekonfigurovať moduly (aj od rôznych dodávateľov), pričom sa zachováva integrita dát v rámci jednej zdieľanej databázy, ktorá je centralizovaná.

## História
ERP je pôvodne odvodený z MRP II (Manufacturing Resource Planning), ktoré je nástupcom MRP (Material Requirements Planning). ERP systémy sú zamerané na výrobu, logistiku, distribúciu, zásoby, fakturáciu a účtovníctvo podniku. ERP softvér má často dosah aj na ďalšie sféry biznisu ako je marketing alebo ľudské zdroje.

Systémy boli masovo nasadzované koncom 90. rokov v súvislosti Y2K problémom. Mnoho firiem využilo túto príležitosť, aby nahradilo svoj zastaraný podnikový informačný systém založený na odkazoch, novým prelomovým riešením na princípe zdieľania. Pokles predaja bol zaznamenaný až s blížiacim sa príchodom roku 2000, kedy väčšina spoločností už mala implementované svoje riešenie Y2K problému.
ERP je často nesprávne označované ako „back office systems“, čo znamená, že nedochádza k priamemu kontaktu so zákazníkom, na rozdiel od CRM (Customer Relationship Management), riešení SRM (Supplier Relationship Management), či e-Business systémov (eCommerce, eGovernment, eTelecom, eFinance).

## ERP II
ERP II, pojem zavedený po roku 2000 je používaný v súvislosti s nastupujúcou generáciou ERP systémov. Upravené riešenie je založené na webovom rozhraní, ktoré dovoľuje súčasne interným pracovníkom a externým zdrojom (dodávatelia, zákazníci), pristupovať v reálnom čase k dátam, uloženým v systéme.

Nástupca je odlišný aj v spôsobe harmonizácie systému s biznis sférou. Kým prvé systémy boli dizajnované bez ohľadu na podnikové fungovanie, v súčasnosti je trend opačný, pričom dôraz je pri vývoji informačného systému kladený najmä na to, ako podnik funguje. V súčasnosti toto riešenie poskytuje väčšina známych firiem, zaoberajúcich sa ERP.
50 centov (euro)

Mince s nominálnou hodnotou **50 centov** sú vyrobené zo severského zlata. Majú priemer 24,25 mm, hrúbku 2,38 mm a hmotnosť 7,80 g. Hrana mince je profilovaná s jemnými zúbkami. Všetky mince majú spoločnú lícovú stranu a rôznu národnú rubovú stranu.

Od roku 2025 začali jednotlivé členské štáty s modifikáciou vzoru lícnej strany mincí. Tento vzor sa vyznačuje menšou a zaoblenejšou číslicou "5" a dlhšími úsekmi čiar na vonkajšej strane hviezd pri okraji mince.

## Rubová strana
### Štáty eurozóny
* Belgicko – Podobizeň kráľa Filipa a jeho monogram „FP“ pod korunou.
* Bulharsko – Madarský jazdec.
* Chorvátsko – Nikola Tesla s chorvátskym šachovnicovým vzorom na pozadí.
* Estónsko – Mapa Estónska a nápis „Eesti“ (Estónsko).
* Fínsko – Fínsky heraldický lev prevzatý z markky.
* Francúzsko – Rozsievačka, vzhľad prevzatý z bývalého franku.
* Írsko – Tradičná írska harfa.
* Taliansko – Jazdecká socha cisára Marka Aurélia.
* Cyprus – Cyperská loď Kyrenia ako symbol mora.
* Litva – *Vytis*, štátny znak Litvy.
* Lotyšsko – Veľký štátny znak Lotyšska.
* Luxembursko – Portrét veľkovojvodu Henriho.
* Malta – Štátny znak Malty.
* Nemecko – Brandenburská brána ako symbol rozdelenia a jednoty.
* Holandsko – Portrét kráľa Viliama Alexandera a nápis „Willem-Alexander Koning der Nederlanden“ (holandsky kráľ Viliam).
* Portugalsko – Kráľovská pečať z roku 1142.
* Rakúsko – Viedenská secesná budova ako príklad secesie.
* Grécko – Portrét Eleftheriosa Venizelosa (1864-1936).
* Slovinsko – Hora Triglav pod súhvezdím Raka s nápisom „Oj Triglav moj dom“ (Ó Triglav, môj domov).
* Španielsko – Portrét Miguela de Cervantesa, otca španielskej literatúry.
* Slovensko – Vyobrazenie Bratislavského hradu.

### Mikroštáty
* Andorra - vstupná brána a zvonice chrámu Santa Coloma.
* Monako – Monogram kniežaťa Alberta II.
* San Maríno – Tri veže *La Guaita*, *La Cesta* a *Il Montale*.
* Vatikán – Podobizeň pápeža Františka.

## Iné projekty

## Externé odkazy
* Vyobrazenie všetkých 50-centových mincí na stránkach Európskej centrálnej banky 

Kategória:Euromince
Zoznam ulíc a námestí v Banskej Bystrici

**Zoznam ulíc a námestí v Banskej Bystrici** je úplný zoznam ulíc a námestí v Banskej Bystrici zostavený podľa oficiálneho zoznamu, zverejneného Mestským úradom.

## Ulice

## Námestia

## Zdroje
* Mesto Banská Bystrica: Zoznam ulíc podľa častí obce (<small>verzia z 13.8.2013)</small>
* Poštové smerovacie čísla



Kategória:Zoznamy ulíc miest na Slovensku
Eččú (provincia)

thumb|Mapa japonských provincií so zvýraznenou provinciou Eččú

Provincia **Eččú** () bola stará japonská provincia na ostrove Honšú pri pobreží Japonského mora. Na jej území sa dnes rozkladá prefektúra Tojama. Eččú susedila s provinciami Ečigo, Hida, Kaga, Noto a Šinano.

Jej hlavným mestom bolo Takaoka, ale v priebehu obdobia Sengoku ju väčšinou ovládal vládca niektorej zo susedných provincií, ako boli Ečigo a&nbsp;Kaga.

## Zdroje

Kategória:Staré provincie v Japonsku
Pražskaja (stanica moskovského metra)

thumb|Stanica Moskovského metra Pražskaja
**Pražskaja** () je stanica moskovského metra. Pomenovaná je podľa hlavného mesta Česka, Prahy. Bola postavená na deviatej linke (Serpuchovsko-Timirjazevskaja), v južnej časti mesta. Jej projektový názov bol *Krasnyj majak* (červený maják). Pražskaja bola otvorená v novembri roku 1985, v rámci Česko-slovensko-sovietskeho priateľstva v Prahe pomenovali jednu zo staníc na novom úseku linky B Moskevská. Na úprave Pražskej sa podieľali aj českí architekti a tiež boli dovezené rôzne materiály z ČSSR.

## Iné projekty
 

Kategória:Stanice moskovského metra
Kategória:Pomenovania podľa Prahy
Ečigo (provincia)

thumb|Mapa japonských provincií so zvýraznenou provinciou Ečigo

Provincia **Ečigo** () bola bývalá japonská provincia ležiaca v severnom Japonsku na pobreží Japonského mora. Tvorila najsevernejšiu časť správneho okruhu Hokurikudó (北陸道). Susedila s provinciami Uzen, Iwaširo, Kózuke, Eččú a Šinano. Na jej území sa dnes rozkladá prefektúra Niigata, ku ktorej patrí i ostrov Sado, ktorý bol pôvodne samostatnou provinciou.

Od roku 752 zaberala provincia Ečigo stále rovnaké územie až do svojho zrušenia.

V priebehu obdobia Sengoku ovládal provincii Ečigo Kenšin Uesugi a jeho dediči. Neskoršie sa provincia stala lénom príbuzných Iejasua Tokugawu.

## Zdroje

Kategória:Staré provincie v Japonsku
Dewa (provincia)

thumb|right|Mapa japonských provincií so zvýraznenou provinciou Dewa

Provincia **Dewa** () bola bývalá japonská provincia. Na jej území sa dnes rozkladajú prefektúry Jamagata a Akita s výnimkou miest Kazuno a Kosaka).

Provincia Dewa sa v roku 708 odštiepila od provincie Ečigo a postupne rozširovala svoje územie smerom na sever tak, ako Japonci vytlačovali pôvodných obyvateľov severného Honšú.

V priebehu obdobia Sengoku ovládal južnú časť provincie okolom mesta Jamagata klan Mogami a severnú časť klan Akita. Oba klany bojovali v bitke pri&nbsp;Sekigahare na strane Iejasua Tokugawu.

Na začiatku obdobia Meidži, predtým  než bol zavedený systém prefektúr, bola Dewa na krátku dobu rozdelená na provincie Uzen a Ugo.

## Zdroje

Kategória:Staré provincie v Japonsku
Notting Hill Gate (stanica metra)

**Notting Hill Gate** je jedna zo staníc londýnskeho metra nachádzajúca sa v londýnskom obvode Kensington and Chelsea, v štvrti Notting Hill. Výstupy zo stanice ústia na rovnomennú ulicu Notting Hill Gate. Stanica sa nachádza na prelome tarifných zón č.1 a 2.

## História
Podpovrchové nástupištia Circle a District Line boli otvorené 1. októbra 1868 pod záštitou spoločnosti Metropolitan Railway ako súčasť predĺženia z Paddingtonu do stanice Gloucester Road. Central Line sa tu objavila 30. júla 1900 ako spoločnosť Central London Railway. Vchody do týchto dvoch pôvodne oddelených staníc boli na opačných stranách ulice a vstup na nástupištia Central Line bol pôvodne výťahom.

Vchod do stanice bol prestavaný koncom 50. rokov s opätovným otvorením 1. marca 1959. Cieľom prestavby bolo zmeniť oddelenosť týchto dvoch staníc výstavbou nového podpovrchového vestibulu odkiaľ sa dolu na Central Line dalo dostať eskalátormi. Tieto eskalátory boli prvé v sieti londýnskeho metra, ktoré mali bočné panely z kovu a nie z dreva. Vchod tiež slúži aj ako podchod pre chodcov ponad rušnú Notting Hill Gate.

## Linky
Stanicu v súčasnosti obsluhujú tri linky:
* na Central Line sa nachádza medzi stanicami Holland Park a Queensway.
* na Cicrle a District Line sa nachádza medzi stanicami Bayswater a High Street Kensington.

## Miesta záujmu
* Portobello Market na Portobello Road
* Kensington Palace Gardens

## Galéria

Image:London Tube Notting Hill Gate.jpg|*Znak londýnskeho metra s názvom stanice*
Image:NottingHillGate2.jpg|*Nástupištia na Circle a Distrcit Line*
Image:NottingHillGate3.jpg|*Strecha, ktorá sa nachádza nad nástupišťami Circle a District Line*


## Iné projekty

## Externé odkazy
* London's Transport Museum Photograhic Archive
** 
** 
** 
** 
** 
** 

Kategória:Stanice londýnskeho metra
Xenacanthus

**Xenacanthus** je vyhynutý rod žralokov z čeľade Xenacanthidae. 

Žili v mladších prvohorách. Boli to obávané dravce, ktoré sa najmä v karbóne rozšírili takmer po celom svete. Svedčia o tom nálezy ich fosílnych kostier, objavené na rôznych miestach Európy, Ameriky aj Austrálie. Aj u nás boli hojní. Žili v riekach a sladkovodných jazerách, kde boli ich hlavnou potravou v tom čase už tiež hojne rozšírené menšie druhy rýb. O spôsobe života a obživy týchto dravcov hovorí množstvo ostrých špicatých zubov, ktorými bola vyzbrojená ich tlama. Nápadný je mohutný tŕň, ktorý čnel zo zadnej časti hlavy smerom k chrbtovej plutve. Veľkosť ich tela sa pohybovala okolo 70 cm a ani väčšie druhy nepresahovali dĺžku jedného metra. 

Primitívne prvohorné pražraloky (rad Xenacanthida), medzi ktoré patrí aj Xenacanthus, sa prvý raz objavili v strednom devóne. Tvoria pomerne úzko špecializovanú vedľajšiu vetvu neveľkých žralokovitých parýb, ktoré neprežili koniec prvohôr, lebo už v strednom perme, zhruba pred 240 miliónmi rokov, vymreli.

Kategória:Xenacanthidae
Kategória:Skameneliny
Peter Krištúfek (spisovateľ)

**Peter Krištúfek** (* 23. jún 1973, Bratislava – † 23. apríl 2018, Badín) bol slovenský spisovateľ, trojnásobný finalista literárnej súťaže Poviedka (v rokoch 2000, 2002 a 2004) a dvojnásobný finalista literárnej ceny Anasoft litera (2011, 2013).

## Životopis
Vyštudoval filmovú a televíznu réžiu a za svoju režijnú tvorbu získal viacero ocenení. Pracoval ako moderátor vo viacerých rádiách, neskôr sa venoval najmä režijnej a literárnej tvorbe. Bol tiež členom hudobnej skupiny EYE.

## Tvorba
Debutoval zbierkou poviedok *Nepresné miesto* a publikoval poviedky v periodikách *[[Vlna (časopis)|Vlna]]*, *[[Knižná revue]]*, *[[Romboid (časopis)|Romboid]]*, *[[Revue Labyrint]]*, *[[Pravda (slovenský denník)|Pravda]]*, *[[SME]]* a *[[Rak (časopis)|Rak]]*. Niektoré boli tiež prednesené v slovenskom a českom rozhlase. Okrem kníh vytvoril aj viac ako 20 autorských dokumentárnych filmov.

## Dielo
*2002 – *Nepresné miesto*, kniha krátkych próz (získal za ňu prémiu Ceny Ivana Kraska) (ISBN 80-88897-92-0)
*2004 – *Voľným okom*, kniha poviedok (ISBN 80-89129-40-4)
*2005 – *Hviezda vystrihnutého záberu*, román (ISBN 80-89129-63-3)
*2006 – *Rota pomalého nasadenia*, kniha scén z filmov Ronyho Escherwooda (spoluautor Dado Nagy) (ISBN 80-89129-81-1)
*2008 – *Šepkár*, satirický román (ISBN 978-80-89218-66-0)
*2012 – *Dom hluchého*, román
*2013 – *Atlas zabúdania*, román
*2014 – *Ema a smrtihlav*, novela
*2016 – *Telá*, román
*2018 – *Lady Xanax, pán Snehulienka a ja*, pripravovaná
*2020 – Moryráty

## Referencie

Kategória:Slovenskí spisovatelia
Kategória:Osobnosti z Bratislavy
Urbanizmus

**Urbanizmus** môže byť:
*v architektúre: pozri urbanizmus (architektúra)
*v umení: smer ospevujúci život vo veľkých mestách, pozri urbanizmus (umenie)
*sústreďovania hmotnej a duchovnej kultúry do miest namiesto vidieka
Zoznam ulíc a námestí v Banskej Štiavnici

Toto je úplný zoznam ulíc a námestí v Banskej Štiavnici. Pre celé mesto platí PSČ 969 01, ku ktorému patrí pošta Banská Štiavnica 1 a preto nie je pri jednotlivých uliciach uvádzané.

## Ulice

### Miestna časť Banská Štiavnica

### Miestna časť Sitnianska

### Miestna časť Štefultov

### Miestna časť Počúvadlianske Jazero
Bez názvu ulíc

### Miestna časť Banky

## Námestia

## Referencie


## Zdroj
Tento zoznam bol zostavený podľa oficiálneho zoznamu ulíc Banskej Štiavnice 

Banská Štiavnica
Kategória:Námestia v Banskej Štiavnici
Kategória:Ulice v Banskej Štiavnici
Zoznam ulíc a námestí v Bytči

Toto je zoznam ulíc a námestí v Bytči. Všetky uvedené majú PSČ 014 01. V miestnych častiach Beňov, Hliník nad Váhom, Hrabové, Malá Bytča, Mikšová (Bytča) a Pšurnovice nemajú ulice oficiálne pomenovania, tento zoznam teda uvádza len ulice ležiace vo Veľkej Bytči.

## Ulice

## Námestia

## Referencie


Bytča
Mastodonsaurus

right|thumb|'''Mastodonsaurus'''
**Mastodonsaurus** bol obrom medzi krytolebcami a zároveň spolu s bylinožravými dinosaurami jedným z najväčších živočíchov svojej geologickej doby. 

## Poznávacie znaky
left|thumb|'''Mastodonsaurus'''
Podobal sa obrovskej žabe, nemal však hlavu polkruhovitú, ako je u žiab obvyklé, ale trojuholníkovitú a veľmi mohutnú. Dosahovala dĺžky až . Na tak veľkú hlavu mal trup pomerne malý a tiež chvost bol veľmi krátky. Končatiny boli pomerne malé, slabé a niektoré kosti končatín dokonca nahradzovala chrupavka. Redukované končatiny a tzv. sínusové čiary na hlave, ktoré podobne ako postranná čiara rýb slúžili k orientácii vo vode, dokazujú, že mastodonsaurus bol vodný živočích, ktorý vodu pravdepodobne vôbec neopúšťal. Žil v močaristých tôňach a živil sa hlavne rybami, ktorých kosti a šupiny sa našli v skamenelých výkaloch mastodonsaurov. Niektorí autori sa domnievajú, že mastodonsaury neboli schopné opustiť vodu za žiadnych okolností. Túto domnienku podporujú hromadné nálezy kostí týchto živočíchov, dokazujúce, že v dobách sucha, kedy tône vyschli, mastodonsaury hromadne hynuli. Mastodonsaury dorastali dĺžky až troch metrov a žili v triase, teda v druhohorách, v dobe pred 220 miliónmi rokov.

## Iné projekty

Kategória:Temnospondyli
Anteosaurus

**Anteosaurus** je rod z vyhynutej čeľade Anteosauridae patriacej medzi terapsidy. Žil pred 260 miliónmi rokov, to znamená na konci prvohôr, v období permu. Jeho fosílne nálezy sú známe z južnej Afriky.

## Poznávacie znaky
left|thumb|''Anteosaurus''
Dosahoval dĺžku 500 až  a mal až  dlhú lebku. Čeľuste boli neobyčajne mohutné a v prednej časti boli vyzbrojené veľkými rezákmi, za ktorými vystupovali ešte mohutné špicáky. Zadné zuby boli pomerne drobné, jednohroté, neschopné žuvaním rozmieľať potravu. Pomerne krátke a slabé končatiny naznačujú obojživelný spôsob života.

## Iné projekty

Kategória:Therapsida
Kategória:Prehistorické plazy
Zoznam ulíc v Hlohovci

**Zoznam ulíc v Hlohovci** je úplný zoznam ulíc v Hlohovci zostavený podľa oficiálneho zoznamu ulíc zverejneného Mestským úradom Hlohovec.

:*Pozri aj: [[Zoznam námestí v Hlohovci]]*

## Zdroje
* Zoznam ulíc v Hlohovci (<small>verzia z 6.3.2013)</small>
* Poštové smerovacie čísla

Hlohovec
Zoznam ulíc a námestí v Kežmarku

Toto je zoznam ulíc a námestí v Kežmarku.

## Ulice

Bardejovská, Baštová, Biela voda, Cintorínska, Dr. Alexandra, Dr. D. Fischera, Fraňa Kráľa, Garbiarska, Gaštanová, Gen. Štefánika, Hradská cesta, Huncovská, Hviezdoslava, Ivana Stodolu, J. Záborského, Jakuba Kraya, Jána Chalupku, Južná, Kamenná baňa, Karola Kuzmányho, Kláštorná, Komenského, Košická, Krvavé pole, Kukučínova, Kušnierska brána, Lanškrounská, Levočská, Ľubická cesta, Martina Lányiho, Michalská, Možiarska, Mučeníkov, Nábrežná, Nad traťou, Nižná brána, Nová, Obrancov mieru, P.J.Šafárika, Petržalská, Pod lesom, Pod traťou, Poľná, Pradiareň, Pri zastávke, Priekopa, Rázusova, Severná, Sihoť, Slavkovská, Starý trh, Strelnica, Suchá hora, Štúrova, Tatranská, Teheľňa, Toporcerova, Továrenská, Trhovište, Tvarožnianska, Vyšný mlyn, Weilburská, Záhradná, Zochova

Kláštorná, J. Jesenského, S. Tomášika

## Námestia

Hlavné námestie, Hradné námestie, Kostolné námestie

Kategória:Námestia na Slovensku
Kategória:Kežmarok
Kežmarok
Abel Paz

**Abel Paz** (* 12. august 1921, Almería - † 13. apríl 2009, Barcelona) bol španielsky anarchista, bývalý bojovník a historik. Jeho skutočné meno je **Diego Camacho**.

## Život
Narodil sa v meste Almería roku 1921, a roku 1929 sa s rodinou presťahoval do Barcelony. Roku 1935 začal pracovať v textilnom priemysle. Stal sa členom anarchosyndikalistickej Národnej konfederácie práce (španielsky Confederación Nacional del Trabajo - CNT).

V júli 1936 začala občianska vojna a revolúcia, Abel Paz vstúpil do anarchistickej Durrutiho kolóny. Bojoval na aragonskom fronte a roku 1937 v Barcelone.

Po páde Katalánska v januári 1939, odišiel do exilu vo Francúzsku. V 40. rokoch bojoval proti Hitlerovi.

Abel Paz je autorom množstva prác o anarchizme, jedna z najdôležitejších bola biografia Buenaventuru Durrutiho vydaná vo viacerých edíciách a jazykoch.

Zomrel 13. apríla 2009 v Barcelonskej nemocnici.

## Diela
* *Durruti en la Revolución Española*. Fundación Anselmo Lorenzo, 1996.
* *Durruti a Španielska revolúcia*. AK Press, 2006. ISBN 978-1-904859-50-5.  Preložené Chuckom W. Morseom.
* *Durruti: ozbrojený ľud*. Black Rose, 1976. ISBN 978-0-919618-74-9 (pbk.) ISBN 978-0-919618-73-2 (hbk.)
* *Železná kolóna.* Kate Sharpley Library, 2006. ISBN 1-873605-04-8
* *Španielska občianska vojna*. Hazan, 1997. ISBN 978-2-85025-532-8
* *La Barcelona Rebelde: Guia De Una Ciudad Silenciada* Octaedro, 2003. ISBN 978-8-480636-28-5

## Externé odkazy
* Správa o úmrtí 13.4.2009

Kategória:Narodenia v 1921
Kategória:Úmrtia v 2009
Kategória:Španielski historici
Kategória:Španielski anarchisti
Cyperské euromince

**Cyperské euromince** sú euromince s cyperským národným motívom. 

Do obehu sa dostali 1. januára 2008. Cyprus je členom Európskej únie od 1. mája 2004 a do Európskeho menového systému vstúpil 29. mája 2005. 1. januára 2008 sa Cyprus spolu s Maltou stal členským štátom eurozóny. Mesiac január roku 2008 bol prechodným obdobím, kedy mince a bankovky starej cyperskej meny, libry, boli zároveň s eurom zákonným platidlom a bolo možné ich používať v bežnom platobnom styku. Od februára 2008 už nebolo možné používať librové mince a bankovky. Konverzný kurz libry k euru je 1 € = 0,585274 CYP.

Na 1-, 2- a 5-centových eurominciach je vyobrazený muflón ako symbol prírody. Na 10-, 20- a 50-centových minciach je zase zobrazená cyperská loď *Kyrenia* ako symbol mora. Na minciach nominálnej hodnoty 1 € a 2 € sa nachádza Pomoský idol, 5000 rokov stará prehistorická soška. Na všetkých minciach sú tiež nápisy „ΚΥΠΡΟΣ“ a „KIBRIS“ (grécky a turecky Cyprus) a rok vydania. 

Cyprus nemá vlastnú mincovňu, preto boli mince razené v rôznych štátoch Európy. V roku 2008 a 2009 boli mince razené vo Fínsku a pamätná 2€ minca z roku 2009 v Holandsku. Od roku 2010 sa všetky mince razia v Grécku.

## Vzhľad cyperských euromincí

## Emisný náklad obehových euromincí

## Dvojeurové pamätné mince
* 2009 – 10. výročie hospodárskej a menovej únie
* 2012 – Desať rokov eurových bankoviek a mincí
* 2015 – 30. výročie vzniku vlajky Európskej únie
* 2017 – Paphos, Európske hlavné mesto kultúry 2017
* 2020 – 30. výročie Cyperského neurologického a genetického inštitútu

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 5- a 20-eurové pamätné mince
5 €: Materiál: 92,5 % striebro; Priemer mince: ; Hmotnosť: 28,28 g 

20 €: Materiál: 91,7 % zlato, Priemer mince: ; Hmotnosť: 7,99 g

## Referencie


Kategória:Euromince podľa krajín
Kategória:Ekonomika na Cypre
Zoznam ulíc a námestí v Košiciach

Toto je zoznam ulíc a námestí v Košiciach.

## Ulice

## Námestia

## Referencie

## Zdroj
* kosice.sk - Katalóg ulíc



Košice
Kategória:Košické zoznamy
MTV

**MTV** môže byť:

* Music Television, hudobná televízna stanica
* Magyar Televízió, maďarská verejnoprávna televízia
* Mainostelevisio, bývalý názov fínskej televízie MTV3
* označenie série fínskych motorových torpédových lodí
Litovské euromince

**Litovské euromince** sú euromince s litovským národným motívom. 

Litva je členom Európskej únie od 1. mája 2004 a je tiež členom Európskej menovej únie. Do prijatia eura používala Litva svoju národnú menu - litas. Pevný kurz medzi litasom a eurom bol stanovený na 3.45280 LTL = 1 EUR. Litva sa snažila vstúpiť do eurozóny už 1. januára 2007, ale nesplnila inflačné maastrichtské kritérium. Litva prijala spoločnú európsku menu 1. januára 2015 ako posledná z 3 pobalstkých krajín (Estónsko v roku 2011 a Lotyšsko v roku 2014).
Motív na eurominciach vytvoril sochár Antanas Žukauskas a bol odhalený 11. novembra 2004. Mince sú razené v litovskej mincovni. 

## Vzhľad litovských euromincí

## Emisný náklad obehových euromincí

## Dvojeurové pamätné mince
* 2015 - Litovský jazyk
* 2015 - 30. výročie vzniku vlajky Európskej únie
* 2016 - Baltská kultúra
* 2017 - Vilnius - kultúrne a umelecké hlavné mesto štátu
* 2018 - 100. výročie obnovenia pobaltského štátu - Litvy
* 2018 - Litovské UNESCO pamiatky: Litovská Oslava piesní a tancov
* 2019 - Litovské UNESCO pamiatky: Sutartinės, litovské viachlasné piesne - 10. výročie zapísania do Reprezentatívneho zoznamu nehmotného kultúrneho dedičstva ľudstva UNESCO
* 2019 - Litovské etnografické regióny: Žmuď
* 2020 - Litovské etnografické regióny: Aukštaitija
* 2020 - Litovské UNESCO pamiatky: Hora krížov
* 2021 - Litovské UNESCO pamiatky: Jazero Žuvintas, biosférická rezervácia
* 2021 - Litovské etnografické regióny: Dzuki
* 2022 - Litovské etnografické regióny - Suvalkija 
* 2022 - 100. výročie – basketbal v Litve 

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 1,5 eurové pamätné mince

Materiál: Meď-nikel; Priemer mince: ; Hmotnosť: 11,1 g 

### 5 eurové pamätné mince
Typ A: Materiál: Severské zlato; Priemer mince: ; Hmotnosť: 10 g 

Typ B: Materiál: Striebro 92,5%; Priemer mince: ; Hmotnosť: 12,44 g 

Typ C: Materiál: Zlato 99,9%; Priemer mince: ; Hmotnosť: 1,24 g 

Typ D: Materiál: Meď-nikel; Priemer mince: ; Hmotnosť: 13,15 g 

### 10 eurové pamätné mince

Materiál: Striebro 92,5%; Priemer mince: ; Hmotnosť: 23,3 g 

### 20 eurové pamätné mince

Materiál: Striebro 92,5%; Priemer mince: ; Hmotnosť: 28,28 g 

### 50 eurové pamätné mince
Materiál: Zlato 99,9%; Priemer mince: ; Hmotnosť: 7,78 g 

## Referencie


Euromince
Kategória:Euromince podľa krajín
Lotyšské euromince

**Lotyšské euromince** sú euromince s lotyšským národným motívom. Lotyšsko je členom Európskej únie od 1. apríla 2004 a tiež je členom Európskej menovej únie. Lotyšsko prijalo euro v 1. januára 2014, výmenou za starú menu lats.

Na minciach najmenšej nominálnej hodnoty (0,01 €, 0,02 €, 0,05 €) sa nachádza malý veľký štátny znak Lotyšska, na minciach strednej nominálnej hodnoty (0,10 €, 0,20 €, 0,50 €) je to veľký veľký štátny znak Lotyšska. Na minciach hodnoty 1 € a 2 € je motív lotyšskej panny, ktorý je prevzatý z niekdajšej mince 2 laty pred druhou svetovou vojnou. Mince tiež obsahujú 12 hviezd Európskej únie, rok razby a nápis „Latvija“ (lotyšsky Lotyšsko).
Na minci 2 € mal byť pôvodne Pamätník slobody v Rige https://upload.wikimedia.org/wikipedia/lv/thumb/1/10/Latvijas_2_Eiro_mon%C4%93tas_vecais_dizains.jpg/150px-Latvijas_2_Eiro_mon%C4%93tas_vecais_dizains.jpg, ktorý bol prevzatý z mince 5 latov, ale tento námet nevhodne zasahoval do medzikružia, preto bol zopakovaný námet lotyšskej panny z 1 € mince.

Tender pre razenie lotyšských euromincí začal 20. septembra 2012 . 10. decembra 2012, bolo oznámené, že razba bude v Bádensko-Württemberskej mincovni v Nemecku. Razba mincí začala v júli 2013 . Mince pre rok 2016 budú razené v litovskej mincovni.

## Vzhľad lotyšských euromincí

## Emisný náklad obehových euromincí

## Dvojeurové pamätné mince
* 2014 – Riga, kultúrne hlavné mesto Európy
* 2015 – Predsedníctvo Lotyšska Rade EÚ
* 2015 – 30. výročie vzniku vlajky Európskej únie
* 2015 – Bocian čierny, 10. výročie vydania lotyšskej červenej knihy obsahujúcej čierneho bociana ako ohrozený druh v Európe
* 2016 – Lotyšský poľnohospodársky priemysel
* 2016 – Lotyšské kultúrne regióny a kraje: Vidzeme (Livónsko)
* 2017 – Lotyšské kultúrne regióny a kraje: Kurlandia
* 2017 – Lotyšské kultúrne regióny a kraje: Latgalsko
* 2018 - 100. výročie vzniku pobaltského štátu - Lotyšska
* 2018 – Lotyšské kultúrne regióny a kraje: Zemgalsko
* 2019 – Vychádzajúce slnko - Erb Lotyšska
* 2020 - Latgalská keramika
* 2021 - 100. výročie uznania "de iure" Lotyšska
* 2022 - Finančná gramotnosť, 100. výročie založenia Lotyšskej banky

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 5 eurové pamätné mince

Typ A: Materiál: striebro 92,5%; Priemer mince: rôzny; Hmotnosť: rôzna; Tvar: rôzny

Typ B: Materiál: zlato 99,99%; Priemer mince: 18 mm; Hmotnosť: 3,1 g

Typ C: Materiál: striebro 92,5%, pozlatené 99,5%; Priemer mince: 29 mm; Hmotnosť: 16,5 g; Tvar: Včelí plast

### 20 eurové pamätné mince
Typ A: Materiál: zlato 99,99; Priemer mince: 21 mm; Hmotnosť: 6 g 

Typ B: Materiál: zlato 99,99; Priemer mince: 22 mm; Hmotnosť: 13 g 

## Referencie


Euromince
Kategória:Euromince podľa krajín
Princíp najmenšieho účinku

**Princíp najmenšieho účinku** je variačný princíp, podľa ktorého sa mechanický systém vyvíja takým spôsobom, ktorý minimalizuje účinok. Viedol k vytvoreniu Lagrangeovskej a Hamiltonovskej formulácie klasickej mechaniky. Tento princíp zrejme prvýkrát formuloval francúzsky fyzik Pierre-Louis Moreau de Maupertuis v rokoch 1744 a 1746. Podobné myšlienky však boli v rámci optiky rozvíjané už v starovekom Grécku, dnes ich poznáme (v omnoho presnejšej podobe) pod názvom princíp najkratšieho času.

## Matematická formulácia
Účinok pre systém v klasickej mechanike je definovaný vzťahom
:
\mathcal{S}[\mathbf{q}(t)] = \int_{t_1}^{t_2} L[\mathbf{q}(t),\dot{\mathbf{q}}(t),t]\, \mathrm{d}t,

kde t je čas, \mathbf{q} sú súradnice popisujúce stav systému a L[\mathbf{q}(t),\dot{\mathbf{q}}(t),t] je Lagranžián systému závisiaci od času t, súradníc \mathbf{q}(t) a rýchlostí \dot{\mathbf{q}}(t). Bodkou tu značíme deriváciu veličiny podľa času. Tento Lagranžián je pritom definovaný ako rozdiel kinetickej a potenciálnej energie. Teda napríklad pre bodovú časticu v gravitačnom poli s intenzitou g v smere osi z je to
:
L=\frac12m(\dot x^2+\dot y^2+\dot z^2)-mgz.


Kategória:Klasická mechanika
Kategória:Fyzika
Mičišio (torpédoborec)

**Mičišio** (jap.:満潮) bol tretia jednotka torpédoborcov triedy Asašio japonského imperiálneho loďstva.  Mala deväť sesterských lodí: Asashio, Óšio, Arašio, Nacugumo, Jamagumo, Minegumo, Asagumo, Arare a Kasumi. 

## Bojové nasadenie
25. októbra 1944, počas eskortovania Južných síl admirála Nišimura Šódžiho po bitke v prielive Surigao bola jednotka torpédovaná USS McDermutom (DD-677), Mičišio sa potopil po zasiahnutí druhým torpédom z ďalšieho torpédoborca USS Hutchins (DD-476) v prielive Surigao (10° 25' s.š, 125° 23' v.d.). Väčšina posádky zahynula včítane kapitána lode Takahashi Kameshirou.

Jednotka bola oficiálne vyradená zo zostavy námorníctva 10. januára 1945.

## Zdroje

Kategória:Trieda Asašio
Kategória:Japonské torpédoborce
Cover verzia

**Cover verzia** alebo **remake** je nová verzia (hudobného prevedenia alebo technológiou nahrávania) predtým nahratej skladby.

## Definície
Termín *cover verzia* bol pôvodne mienený ako konkurenčná (prekrývajúca) verzia inej verzie skladby. Na začiatku 20. storočia bolo v rádiách bežnou praxou, že niektorí umelci si v hitparádach navzájom konkurovali vlastnou verziou toho istého hitu, ktorý veľakrát znel úplne odlišne.

Zároveň tento termín vlastne zdôrazňuje, že iba jedna verzia nahrávky môže byť originálna a autentická v tej podobe ako vznikla, ostatné sú iba jej menšími konkurentmi, alternatívami alebo tej originálnej vzdávajú akúsi poctu bez ohľadu na to, ktorá verzia je v konečnom dôsledku najpopulárnejšia.

## Podmienky, dôvody vzniku cover verzií
Súčasný prehľad o populárnej hudbe (na rozdiel od klasickej) vzniká počúvaním nahrávok, nie interpretovaním napísaných nôt. Tieto nahrávky vznikajú v interpretácii umelcov doby svojho vzniku, poetika prezentácie je daná ich originálnym prejavom a pochopením témy. Zmenami hudobných vplyvov, zoskupení členov hudobných formácií, či dokonca generácií hudobníkov sa mení pohľad na pôvodnú prezentáciu skladieb. Niektorí umelci cítia potrebu vylepšiť či prezentovať osvedčené diela, prípadne aktualizovať/ upozorniť na niektoré nadčasové myšlienky, či hudobné kvality starších skladieb (napr. množstvo verzií skladby „Knockin’ on Heaven’s Door“ od Boba Dylana, či pieseň „V slovenských dolinách“ od Karola Duchoňa v podaní skupiny Desmod atď.). 

Iné cover verzie vznikajú z potreby populárnych umelcov prezentovať hudobné nápady z repertoáru nezávislých interpretov klubových scén, či potreby prezentácie svojich hudobných vzorov.

## Iné príklady
### Česko-Slovensko
Iným príkladom cover verzií známych skladieb je aj repertoár spevákov populárnej hudby bývalého Česko-Slovenska konca 60. rokov a hlavne 70. rokov 20. storočia. V tomto období bolo bežnou praxou otextovanie originálnych verzií skladieb populárnej hudby zahraničných umelcov tohto žánru slovenskými/českými textármi. 

Vznikali tak v rádiách hrané hity, ktoré sa do povedomia verejnosti za „železnou oponou“ dostávali ako pôvodné hity česko-slovenského interpreta.
 
Niektoré príklady cover verzií zahraničných skladieb v českej a slovenskej verzii:
* „Vonia kakao“ Dušan Grúň, Karol Duchoň - „Co-Co“ skupiny The Sweet
* „Lásko voníš deštěm“, Marie Rottrová – „She’s Gone“ Black Sabbath
* „Cesta rájem“ Karel Gott – „Crying In The Chapel“ Darrell Glenn
* „Veď mě dál, cesto má“ Pavel Bobek – „Take Me Home, Country Roads“ John Denver
* „Ja už spím“ Marcela Laiferová - „Let it be“ The Beatles
* „Červená řeka“ Helena Vondráčková – „Red River Valley“
* „Mně se líbí Bob“ Yvonne Přenosilová – „My Boy Lollipop“ Millie Small
* „Eldorádo“ Waldemar Matuška – „Eldorado“ Goombay Dance Band
* „Krejčí“ Stanislav Hložek a Petr Kotvald – „You Drive Me Crazy“ Shakin' Stevens
* „Natalie“ Zdeněk Sychra – „Nathalie“ Gilbert Bécaud
* „Být stále mlád” (Für immer jung) Karel Gott - Alphaville „Forever Young”

## Zdroj

Kategória:Hudobné albumy
Kategória:Zvukové nosiče
Trpasličí pinč

**Trpasličí pinč** je plemeno psa pôvodom z Nemecka, uznané v FCI v skupine 2 pod číslom 185. Pôvodne bola šľachtená na stráženie a lov škodcov, špeciálne na potkany. Slovenský názov je doslovným prekladom nemeckého pomenovania tejto rasy - *Zwergpinscher*. 

## Vzhľad
Trpasličí pinč je zmenšenina nemeckého pinča, pričom sa neprejavujú nepriaznivé stránky vyplývajúce zo zakrpateného vzhľadu (napr. veľké očné buľvy oproti veľkosti hlavy). Elegantný štvorcový rámec podčiarkuje krátka, priliehavá, hladká a lesklá srsť. Má dlhú lebku zakončenú čiernym nosom. Vysoko posadené uši sú sklopené do tvaru V. Rovné predné a svalnaté zadné končatiny umožňujú tomuto plemenu elegantný a plynulý pohyb, pričom najprirodzenejší je preň klus. Pes môže mať viac ako 20 cm a aj sučka môže mať viac ako 17 cm. 

## Temperament
Napriek svojej povesti bojazlivého malého psíka je trpasličí pinč húževnatý, temperamentný pes vyžadujúci fyzickú aj psychickú aktivitu. Nedostatok pohybu a zamestnania vedie k problémom v správaní. Jeho temperamentu vyhovujú rôzne kynologické športy ako sú agility či dogdancing. Je prirodzene nebojácny, pri správnej motivácii je ľahko cvičiteľný. K cudzím ľuďom sa správa s primeranou nedôverou a pri správnom vedení sa dobre znáša aj s inými domácimi zvieratami. Ako pinč zvykne viac prilipnúť k jednej osobe.

## Zdravie
Trpasličí pinč je jedno z malých plemien, ktoré netrpí na žiadne špecifické dedičné ochorenie. Vyhýba sa mu aj pre iné malé plemená typycká luxácia pately.

## Iné projekty

Kategória:Pinče
Kategória:Plemená psov z Nemecka
Jim Green

**Jim Green** (* 25. máj 1943, Birmingham, Alabama – † 28. február 2012, Vancouver) bol mestský politik a pomocný profesor z kanadského mesta Vancouver. Green sa narodil v Alabame a do Kanady sa presťahoval, aby sa vyhol vojne vo Vietname.

V roku 2002 bol zvolený do Mestskej rady Vancouveru (Vancouver City Council), za politickú stranu COPE a následne po tom, čo z nej vtedajší starosta Larry Campbell a Raymond Louie vystúpili a založili novú stranu, za Vision Vancouver. Za ňu aj v roku 2005 neúspešne kandidoval na starostu, no prehral voľby a starostom sa stal Sam Sullivan.

Green bol pomocný profesor antropológie na Univerzite Britskej Kolumbie a spoluzakladateľ univerzitnej Urban Field School.

## Referencie

Kategória:Kanadskí komunálni politici
Kategória:Kanadskí pedagógovia
Kategória:Osobnosti z Birminghamu (Alabama)
Kategória:Vyučujúci na University of British Columbia
Filmový priemysel

thumb|Slávny nápis Hollywood v Los Angeles
**Filmový priemysel** pozostáva z technologických a komerčných inštitúcií vyrábajúcich filmy, napríklad z filmových produkčných spoločností, filmových štúdií, kinematografie, produkcie, písania scenárov, preprodukcie, postprodukcie, filmových festivalov, distribúcie filmov, a z hercov, režisérov a ďalších členov filmového štábu.

Aj keď výdavky spojené s výrobou filmov viedli filmovú produkciu k tomu, aby sa spojila pod záštitou produkčnej spoločnosti, pokrok vo vývoji vybavenia, používaného pri výrobe filmov a nárast príležitostí k získaniu investícií k výrobe filmu mimo samotný filmový priemysel, umožnil produkcii nezávislých filmov vlastný rozvoj.

## Iné projekty


Kategória:Priemyselné odvetvia
Kategória:Filmová terminológia
Non-Partisan Association

**Non-Partisan Association**, **NPA** je mestská politická strana v kanadskom meste Vancouver. Ďalšie politické strany s týmto názvom sú a nachádzali sa v mestách Burnaby, Richmond a Surrey.

NPA bola založená v roku 1937 ako reakcia na vznik sociálnodemokratickej strany Co-operative Commonwealth Federation. NPA je stredopravá strana, ktorá má najväčšiu podporu v komunite obchodníkov a v mestských častiach a oblastiach na západe a juhu Vancouveru.

## Externý odkaz
* Oficiálna stránka NPA  

Kategória:Komunálna politika v Kanade
Kategória:Vancouver
Inostrancevia

***Inostrancevia*** je rod plazov z vyhynutej čeľade Gorgonopsidae z taxónu Gorgonopsia patriaceho medzi teriodonty.

Bol pomenovaný na počesť ruského geológa A. A. Inostranceva. Poznáme ho vďaka nálezu dobre zachovaných lebiek z európskej časti bývalého ZSSR, a to v blízkosti rieky Severná Dvina. Tu Inostrancevia žila pred 250 miliónmi rokmi, teda v perme, v rovnakom období ako juhoafrické rody *[[Thrinaxodon]]* a *[[Lystrosaurus]]*.

## Poznávacie znaky
 
 
Zástupcovia rodu *Inostrancevia* sa vyznačovali mohutnou telesnou konštrukciou a dĺžkou tela až do . Lebka rodu bola vysoká a v čeľustiach za rezákmi stály mohutné, takmer šabľovité tesáky (špicáky). Iných zubov bolo málo – to je jav u jašterov neobvyklý. Robustné telo niesli silné nohy s prstami zakončenými veľkými, ale tupými pazúrmi. *Inostrancevia* sa pravdepodobne zdržovala v priaznivejších oblastiach pozdĺž riek a živila sa nepochybne mäsitou potravou – so svojím chrupom by sa rastlinami nemohla uživiť.

## Spôsob života
Veľké šabľovité špicáky rodu *Inostrancevia* svedčia o dravom spôsobe života. Je možné, že dovoľovali lov veľkej koristi.

## Druhy
* *Inostrancevia alexandri*
* *Inostrancevia latifrons*
* *Inostrancevia uralensis*
* *Inostrancevia vladimiri*

## Referencie

Kategória:Therapsida
Kategória:Prehistorické plazy
Lycaenops

***Lycaenops*** bol rod z vyhynutej čeľade Gorgonopsidae z taxónu Gorgonopsia patriaceho medzi teriodonty. Vynikal nápadne cicavcovitou stavbou tela. Dosahoval dĺžku asi jedného metra a žil pred 250 miliónmi rokov, to znamená v permskom období prvohôr v južnej Afrike.

## Poznávacie znaky
V odbornom rodovom názve môžeme postrehnúť upozornenie na podobnosť s vlkom (grécky je vlk *lykos*) – jeho lebka do značnej miery pripomína lebku psa alebo vlka. Rezáky sú však pomerne dlhé, ale za nimi stáli dlhé zahnuté špicáky, ktoré vyčnievali z tlamy. Ostatné zuby potom už boli malé a tupo kuželovité. Stavba zubov prezrádza, že *Lycaenops* prijímal značne špecializovanú potravu, ktorú bolo nutné drviť alebo rozmieľať. Zatiaľ sa nezistilo, čo tou špecializovanou potravou mohlo byť, ale bola to pravdepodobne nejaká živá korisť (vzhľadom na špicáky). Končatiny boli vysoké, už podsunuté pod telo, nie posadené zo strán ako u jašterov. Boli prispôsobený rýchlemu behu a oveľa viac pripomínajú končatiny cicavcov ako plazov. *Lycaenops* a jeho príbuzní boli menej špecializovaný ako príslušníci taxónu Anomodontia a predpokladáme, že sa oveľa jednoduchšie prispôsobovali nárokom prostredia, a mohli byť teda rozšírený na ďaleko väčšom území.

## Druhy
* *Lycaenops angusticeps*
* *Lycaenops kingwilli*
* *Lycaenops ornatus*

## Galéria

Lycaenops BW2.jpg|Počítačová rekonštrukcia vzhľadu
Lycaenops ornatus 1.JPG|*Lycaenops sp.*
Lycaenops ornatus (2).jpg|*L. ornatus* 


Kategória:Therapsida
Kategória:Prehistorické plazy
Biotechnológia

[thumb|Štruktúra ''[inzulínu*]]*'Biotechnológia*' je technológia založená na využívaní poznatkov z [[Biológia|biológie]], ktorá sa využíva v [[Poľnohospodárstvo|poľnohospodárstve]], [[Potravinársky priemysel|potravinárskom priemysle]] a v [[Medicína|medicíne]]. Ide najmä o využívanie mikroorganizmov.

Existuje veľa definícií. Definícia sformulovaná [[Organizácia Spojených národov|Spojenými národmi]] v „*Dohode o biologickej diverzite*“ znie: *„Biotechnológia je akákoľvek technológia, ktorá využíva biologické systémy, živé organizmy alebo ich časti k určitej výrobe alebo ich premene, či inému špecifickému použitiu.“*

Jedna zo sekcií biotechnológie sa zaoberá produkciou potravín ([[pivo]], [[mliečne produkty]], [[kvasnice]]…). Niektoré prírodné [[baktéria|baktérie]] sa využívajú aj na ťažbu niektorých prvkov (tzv. [[bioleaching]], v prípade rastlín tzv. [[fytomining]]).

Biotechnológia sa uplatňuje aj pri úprave [[odpad]]ov a organických materiálov (napr. [[kompost]]ovanie, anaeróbne trávenie, mechanicko-biologická úprava). Používa sa aj na revitalizáciu znečistenej pôdy ([[bioremediácia]]). Široké uplatnenie má aj v medicíne, napríklad pri výrobe [[antibiotikum|antibiotík]], niektorých [[aminokyselina|amínokyselín]] a pod. 

Intenzívne sa rozvíjajúcim odvetvím biotechnológie sú [[Genetika|genetické manipulácie]]. Pri genetickej manipulácii sa do jedného organizmu cielene vnáša určitý [[gén]], či gény, iného organizmu. Tieto [[geneticky modifikovaný organizmus|geneticky modifikované organizmy]] (GMO) sa dnes vo veľkej miere využívajú v medicíne (výroba [[inzulín]]u a iných [[hormón]]ov), v potravinárskom priemysle (napr. rekombinantný [[chymozín]] na výrobu [[syr]]ov) alebo v poľnohospodárstve (odrody [[Kukurica siata|kukurice]] a [[Bavlna|bavlny]] odolné proti hmyzu, [[sója]] odolná proti [[herbicíd]]om). 

== Rozdelenie biotechnológií ==
Disciplíny biotechnológie sa dajú klasifikovať podľa rôznych kategórií. Pomerne bežná je klasifikácia na základe oblasti, v ktorej sa použije výsledný biotechnologický produkt:
* *Červená biotechnológia* – využívaná v lekárstve a [[Farmácia|farmácii]]. Príkladom môžu byť baktérie produkujúce antibiotiká alebo ľudský inzulín či rekombinantné [[adenovírus]]y používané v [[Génová terapia|génovej terapii]].
* *Biela biotechnológia* (alebo sivá biotechnológia) –  aplikovaná pri priemyselnej výrobe [[chemické látky|chemických látok]]. Výhodou použitia živých organizmov alebo [[enzým]]ov v priemyselnej výrobe je väčšinou lepšia ekonómia výroby a prospech pre [[životné prostredie]] v podobe menšieho množstva odpadu.
* *Zelená biotechnológia'' –  používaná v poľnohospodárstve. Príkladom môžu byť bakteriálne kmene používané pri kompostovaní, alebo transgénne plodiny.

## Iné projekty

## Externé odkazy
* Cytology and Genetics – žurnál „Cytológia a Genetika“ 
*ScienceWeek - Biotechnologie - aktuálny prehľad článkov o biotechnológiách (po česky)
*Gate2Biotech - Biotechnologický portál - články, spravodajstvo, databázy firiem, projektov, zákonov, ponuky práce, informácie pre študentov a vedcov (po česky)

## Zdroj


Kategória:Biológia
Lystrosaurus

***Lystrosaurus*** je rod z vyhynutej čeľade Lystrosauridae z taxónu Dicynodontia patriaceho do taxónu Anomodontia patriaceho do taxónu terapsidy. 

Dosahoval dĺžku 100 až . Žil pred asi 250 miliónmi rokov na rozhraní permu a triasu v južnej Afrike a v Antarktíde. Nálezy kostier týchto cicavcovitých plazov v týchto oblastiach sú jedným z dôkazov, že kontinenty južnej pologule boli v dávnej geologickej minulosti spojené v jednu súvislú pevninu (Pangeu). Bol bylinožravý.

## Poznávacie znaky
[left|thumb|Rozšírenie ''Lystrosaura'' (hnedou farbou) na kontinentoch budujúcich [Gondwana|Gondwanu.]]
*Lystrosaurus* bol vzrastom tela veľký asi ako dnešná sviňa. Mal guľatú hlavu s nosnými otvormi položenými značne vysoko, priamo pod očnicami. Rovnako ako iní príslušníci taxónu Dicynodontia mal ústa premenené do formy pripomínajúcej korytnačí zobák, ktorý mu slúžil na spásanie rastlinnej potravy. Mal aj dva očné zuby podobné klom, ktoré mu mohli slúžiť pri predvádzaní sa alebo pri obrane. Valcovitý trup niesli krátke a silné končatiny, z ktorých predné boli silnejšie ako zadné. Mali päť prstov so silnými plochými pazúrmi značnej veľkosti, ktoré pravdepodobne slúžili na hrabanie. 

Kategória:Therapsida
Kategória:Prehistorické plazy